CELEX: 32021D0905
Language: lv
Date: 2020-12-03 00:00:00
Title: Padomes Lēmums (KĀDP) 2021/905 (2020. gada 3. decembris) par to, lai Savienības vārdā parakstītu un noslēgtu Nolīgumu starp Eiropas Savienību un Somālijas Federatīvo Republiku par Eiropas Savienības militārās misijas, lai palīdzētu Somālijas drošības spēku apmācībā (EUTM Somalia) Somālijas Federatīvajā Republikā, statusu

7.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 200/1
               
            
         PADOMES LĒMUMS (KĀDP) 2021/905
         (2020. gada 3. decembris)
         par to, lai Savienības vārdā parakstītu un noslēgtu Nolīgumu starp Eiropas Savienību un Somālijas Federatīvo Republiku par Eiropas Savienības militārās misijas, lai palīdzētu Somālijas drošības spēku apmācībā (EUTM Somalia) Somālijas Federatīvajā Republikā, statusu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2010. gada 15. februārī pieņēma Lēmumu 2010/96/KĀDP (1), ar ko izveido Eiropas Savienības militāro misiju, lai palīdzētu Somālijas drošības spēku apmācībā (EUTM Somalia).
                  
               
                     (2)
                  
                  
                     Somālijas Republikas Pārejas laika federālās valdības premjerministrs 2013. gada 11. janvārī vēstulē Augstajai pārstāvei ārlietās un drošības politikas jautājumos apstiprināja, ka “tiesības un pienākumi, kas ietverti 2008. gada 31. decembrī noslēgtajā nolīgumā par ES vadītās misijas Atalanta statusu, attieksies arī uz EUCAP Nestor, tās personālu, telpām un līdzekļiem”, un pilnvaroja “EUTM personālu lietot nepieciešamu un samērīgu spēku”, tostarp “misijas personāla, telpu un līdzekļu aizsardzībai, kā arī tiešā misijas personāla tuvumā esošu personu aizsardzībai pret darbībām, kas apdraudētu šo personu dzīvību vai varētu nodarīt tām smagus miesas bojājumus”.
                  
               
                     (3)
                  
                  
                     Padome 2018. gada 19. novembrī pieņēma Lēmumu (KĀDP) 2018/1787 (2), ar ko EUTM Somalia pagarina līdz 2020. gada 31. decembrim.
                  
               
                     (4)
                  
                  
                     Padome 2019. gada 11. novembrī nolēma, ka būtu jāsāk sarunas, lai noslēgtu nolīgumu starp Savienību un Somālijas Federatīvo Republiku par EUTM Somalia statusu.
                  
               
                     (5)
                  
                  
                     Saistībā ar kopējās drošības un aizsardzības politikas iesaistes Somālijā un Āfrikas ragā holistisku un koordinētu stratēģisko pārskatīšanu Politikas un drošības komiteja 2020. gada 16. jūlijā vienojās, jo īpaši, ka EUTM Somalia būtu jāpagarina līdz 2022. gada 31. decembrim.
                  
               
                     (6)
                  
                  
                     Savienība un Somālijas Federatīvā Republika risināja sarunas par nolīgumu par EUTM Somalia statusu Somālijas Federatīvajā Republikā.
                  
               
                     (7)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Dānija nepiedalās šā lēmuma īstenošanā un tādējādi nepiedalās šīs misijas finansēšanā.
                  
               
                     (8)
                  
                  
                     Nolīgums būtu jāapstiprina Savienības vārdā,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Nolīgums starp Eiropas Savienību un Somālijas Federatīvo Republiku par Eiropas Savienības militārās misijas, lai palīdzētu Somālijas drošības spēku apmācībā (EUTM Somalia) Somālijas Federatīvajā Republikā, statusu (3).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 3. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (OV L 44, 19.2.2010., 16. lpp.).
         
            (2)  Padomes Lēmums (KĀDP) 2018/1787 (2018. gada 19. novembris), ar ko groza un pagarina Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā (OV L 293, 20.11.2018., 9. lpp.).
         
            (3)  Skatīt šā Oficiālā Vēstneša 3 lpp.